Sarajevo, 02.10.2016.

SREDSTVIMA INFORMISANJA

**SAOPŠTENJE ZA JAVNOST**

**2500 posmatrača Koalicije nesmetano pristupilo biračkim mjestima**

Koalicija ''Pod lupom'' obaviještava javnost da je 99% građanskih, nestranačkih posmatrača Koalicije pristupilo biračkim mjestima na koje su bili raspoređeni i da im je omogućen nesmetan pristup.

Pristup na biračka mjesta nije omogućen za 1% posmatrača zbog nedovoljne komunikacija između pojedinih lokalnih izbornih komisija i Centralne izborne komisije BiH i problema sa izdavanjem akreditacija. Koalicija sarađuje s Centralnom i lokalnim izbornim komisijama na otklanjanju ovih problema.

Pripreme za otvaranje biračkih mjesta uglavnom su izvršene u skladu s propisima. Svi članovi biračkih odbora bili su prisutni na 85 % biračkih mjesta.

Na 1 % biračkih mjesta glasački listići nisu ručno brojani a na 6 % biračkih mjesta primijećen je nedostatak pojedinog izbornog materijala. Na 99% biračkih mjesta, glasačka kutija je pokazana kao prazna prije otvaranja biračkih mjesta.

Ukupno 81 % biračkih mjesta otvoreno je u 7:00 h, između 7:00 – 7:15 otvoreno je 17% biračkih mjesta, a između 7:15- 8.00 h otvoreno je 19% biračkih mjesta. Dva biračka mjesta nisu otvorena do 8:00 h. Radi se o biračkim mjestima 131A052 u opštini Istočna Ilidža Sarajevo i opštini Stolac u kojoj biračko mjesto 176A010 čak ni do 9.00h nije bilo otvoreno. Razlog neotvaranja biračkog mjesta u opštini Stolac je nedostajanje Izvoda iz Centralnog biračkog spiska.

Na temelju ovih rezultata Koalicija ''Pod lupom'' zaključuje da je izborni dan na većini izbornih mjesta započeo u skladu s Izbornim zakonom i propisima.

Današnje Lokalne izbore posmatra 2500 građanskih, nestranačkih posmatrača Koalicije ''Pod lupom'' na preko 2500 biračkih mjesta, u 142 lokalne izborne komisije i 60 mobilnih timova širom BiH. Podatke sa terena zaprima Pozivni centar Koalicije ''Pod lupom'', dok se izvještavanje vrši u realnom vremenu. Prva konferencija za novinare održaće se u 11:00h, nakon koje će biti objavljeno i saopštenje za javnost.

*Za sve dodatne informacije molimo Vas da se obratite koordinatorici za odnose s javnošću Koalicije ''Pod lupom'' Jovani Kljajić putem elektronske pošte* *pr@podlupom.org* *ili telefona 033 268 160 i 065 252 016.*